ଫାଇନାଲରେ ୬ ଭାରତୀୟ ବକ୍ସର\nଜାକାର୍ତ୍ତ, ୧୪।୨(ପି.ଟି.)- ୟୁଥ୍ ଓ୍ବାଲର୍ଡ ଚାମ୍ପିୟନ ଶଶୀ ଚୋପ୍ରା (୫୭ କିଗ୍ରା)ଙ୍କ ସମେତ ୬ ଭାରତୀୟ ବକ୍ସର ଏଠାରେ ଚାଲିଥିବା ଏସିଆନ ଗେମ୍ସ ଟେଷ୍ଟ ଇଭେଣ୍ଟର ଫାଇନାଲରେ ପ୍ରବେଶ କରିଛନ୍ତି।\nଫାଇନାଲରେ ୬ ଭାରତୀୟ ବକ୍ସର\t February 15th, 00:26 AM February 15th, 00:26 AM\nଜାକାର୍ତ୍ତ, ୧୪।୨(ପି.ଟି.)- ୟୁଥ୍ ଓ୍ବାଲର୍ଡ ଚାମ୍ପିୟନ ଶଶୀ ଚୋପ୍ରା (୫୭ କିଗ୍ରା)ଙ୍କ ସମେତ ୬ ଭାରତୀୟ ବକ୍ସର ଏଠାରେ ଚାଲିଥିବା ଏସିଆନ ଗେମ୍ସ ଟେଷ୍ଟ ଇଭେଣ୍ଟର ଫାଇନାଲରେ ପ୍ରବେଶ କରିଛନ୍ତି। ଶଶୀଙ୍କ ସହ ପବିତ୍ରା (୬୦ କିଗ୍ରା) ମହିଳା ବର୍ଗର ଫାଇନାଲରେ ସ୍ଥାନ ସୁରକ୍ଷିତ କରିଥିବାବେ ଇଣ୍ଡିଆନ୍ ଓପନ୍ ସ୍ବର୍ଣ୍ଣପଦକ ବିଜୟୀ ମନୀଷ କୌଶିକ (୬୦ କିଗ୍ରା), ୩ଥର କିଙ୍ଗ୍ସ କପ୍ ସ୍ବର୍ଣ୍ଣପଦକ ହାସଲକାରୀ କେ. ଶ୍ୟାମ କୁମାର (୪୯ କିଗ୍ରା), ଶୈଖ ସଲମନ ଅନଓ୍ବର (୫୨ କିଗ୍ରା) ଓ ଆଶିଷ (୬୪ କିଗ୍ରା) ଟାଇଟଲ ଲଢ଼େଇ ମୁକାବିଲାରେ ଉତ୍ତୀର୍ଣ୍ଣ ହୋଇଛନ୍ତି। ଅପରପକ୍ଷରେ ୪ଜଣ ଭାରତୀୟ ବକ୍ସର ମହମ୍ମଦ ଏତାଶ ଖାଁ (୫୬ କିଗ୍ରା), ରିତୁ ଗ୍ରିଉଲା (୫୧ କିଗ୍ରା), ପବନ କୁମାର (୬୯ କିଗ୍ରା) ଓ ଆଶିଷ କୁମାର (୭୫ କିଗ୍ରା) ସେମିଫାଇନାଲରେ ହାରି ବ୍ରୋଞ୍ଜ ପଦକରେ ସନ୍ତୁଷ୍ଟ ରହିଛନ୍ତି। ସେମିଫାଇନାଲରେ ଶଶୀ ୪-୧ରେ ଫିଲିପାଇନର ରିଜା ପସୁଇଟ୍ଙ୍କୁ ପରାସ୍ତ କରିଥିଲେ। ଫାଇନାଲରେ ଥାଇଲାଣ୍ଡର ରାଚଡାପୋର୍ନ ସାଓଟୋଙ୍କ ସହ ତାଙ୍କର ଲଢ଼େଇ ହେବ। ସେହିଭଳି ପବିତ୍ରା ନିଜବର୍ଗର ସେମିଫାଇନାଲ ମ୍ୟାଚ୍ରେ ଦକ୍ଷିଣ କୋରିଆର ହ୍ବାଙ୍ଗ୍ ହେଜୁଙ୍ଗଙ୍କୁ ୫-୦ରେ ଏକପାଖିଆ ଭାବେ ପରାସ୍ତ କରିଥିଲେ। ଥାଇଲାଣ୍ଡର ନୀଲଓ୍ବାନ ଟେଚାସୁଏପ ଓ ପବିତ୍ରାଙ୍କ ମଧ୍ୟରେ ଟାଇଟଲ ମୁକାବିଲା ହେବ। ପୁରୁଷ ବର୍ଗର ସେମିଫାଇନାଲରେ ଜାତୀୟ ଚାମ୍ପିୟନ ମନୀଷ ୫-୦ରେ ଚାଇନିଜ ତାଇପେର ଲାଇ ଚୁ-ୟେନଙ୍କୁ, ଅନଓ୍ବର ୩-୨ରେ ଜାପାନର ବାବା ର୍ୟୁସେଇଙ୍କୁ ପରାସ୍ତ କରିଥିଲେ। ୪୯ କିଗ୍ରାବର୍ଗର ସେମିଫାଇନାଲରେ ଶ୍ୟାମ କୁମାରଙ୍କ ପ୍ରତିପକ୍ଷ ମାଲେସିଆର ମହମ୍ମଦ ଫୁଆଦ୍ ରେଡ୍ଜୁଆନ ଅନୁପସ୍ଥିତ ରହିବାରୁ ତାଙ୍କୁ ଓ୍ବାକଓଭର ପ୍ରଦାନ କରାଯାଇଥିଲା।
